**Povzetek aktivnosti pri sanaciji Melamin d.d. Kočevje od 3.9. do 8.9.2022**

**VARSTVO OKOLJA**

**METEORNE VODE**

* Ni sprememb od zadnjega poročanja. Meteorne vode se po izvedenem čiščenju jaškov in kanalov normalno odvajajo v meteorno kanalizacijo. Meteorne vode iz lovilnih sistemov cisternskega skladišča in cestnega pretakališča ob obratu Smole II se zbirajo na lokaciji obrata. Na meteorni kanalizaciji ki povezuje iztok Rudniškega jezera v Rinžo so bile ugotovljene poškodbe, ki niso posledica nesreče. Pred odprtjem lopute na odtoku jezera v Rinžo je predvidena sanacija ugotovljenih poškodb na kanalizaciji. Predviden rok za izvedbo sanacije meteronega kanala je konec septembra 2022.

**PITNA VODA**

* Ni sprememb od zadnjega poročanja.

**ZEMLJA**

* Ni sprememb od zadnjega poročanja. Po pregledu končnih rezultatov analize vzorcev zemlje, ki so bili vzeti pred nesrečo in po nesreči, lahko trdimo, da posledice nesreče niso imele vpliva na kvaliteto zemlje.
* Pridobljena je bila analiza zemlje, ki je bila izkopana na brežini železniške proge v neposredni bližini lokacije nesreče. Ta zemlja je bila izkopana zaradi ureditve prostora za potrebe mehanizacije in dvigal v 1. fazi sanacije podjetja. Ta zemlja je od nesreče shranjena na lokaciji podjetja. Rezultati analize kažejo, da tudi ta zemlja ni onesnažena in je primerna za odlaganje kot številka odpadka 17 05 04 (zemljina in kamenje ki ne vsebuje nevarnih snovi).

**VARSTVO PRED NESREČAMI**

**POŽARNO VARSTVO**

* Vsi pritipožarni sistemi v podjetju, ki niso bili uničeni, spet normalno obratujejo. Še vedno se izvaja stalna (24/7) požarna straža območja nesreče ter fizično varovanje celotne lokacije tovarne. Na lokacijah, kjer se je ponovno zagnala proizvodnja se izvaja ustrezen nivo protipožarne zaščite.

**NEVARNE SNOVI NA LOKACIJI NESREČE**

* Ni sprememb od zadnjega poročanja. Zaradi ponovnega zagona dela tovarne je na lokaciji prisotna omejena količina nevarnih snovi. V podjetju načrtujemo postopno vzpostavitev vseh proizvodnih programov, razen izdelkov ki vsebujejo epiklorhidrin. Skladiščenje epiklorhdrina ter proizvodnja izdelkov, kjer se uporablja epiklorhidrin se bo predvidoma selila na novo lokacijo.

**DEKONTAMINACIJA OBMOČJA**

* Dekontaminacija območja nesreče je bila v celoti izvedena.

**REKONSTRUKCIJA TOVARNE**

* Na lokaciji se pospešeno nadaljujejo dela rekonstrukcije tovarne. V mesecu septembru je predviden zagon dveh reaktorskih linij (R-10 in R-11) ter destilacijskih kolon.
* Trenutno v podjetju obratujejo:
  + Kotlovnica na biomaso (100%) in ostali energetski podporni sistemi
  + Čistilna naprava za odpadne vode
  + Čistilna naprava za odpadni zrak (vodni pralnik)
  + Obutvena industrija (100%)
  + Lesna industrija (100%)
  + Kemijska industrija (cca. 30%)
    - Reaktorska linija R9
    - Mešalnica Silomela (promotor adhezije za gumarsko industrijo)
    - Reaktorska linija R1
    - Reaktorska linija R2
    - Reaktorska linija KR-2 (pripravljena na začetek obratovanja)

**NOVA LOKACIJA**

* V zvezi z novo lokacijo intenzivno tečejo predvidene aktivnosti. V mesecu septembru je predviden zaključek študije izbire najprimernejše lokacije.

12.9.2022

Igor Mihelič

Peter Maležič